REPUBLIKA HRVATSKA

MINISTARSTVO PRAVOSUĐA I UPRAVE

 UPRAVA ZA ZATVORSKI SUSTAV

 I PROBACIJU

 Zatvorska bolnica u Zagrebu

KLASA: 406-02/23-02/216

URBROJ: 514-10-05-07-06/01-23-01

Zagreb, 17.03.2023.

**POZIV NA DOSTAVU PONUDE ZA SANACIJU VRELOVODA**

Evidencijski broj nabave: JN 16 /23

Zagreb, ožujak 2023. god

Zatvorska bolnica u Zagrebu (dalje u tekstu: Naručitelj) pokreće postupak jednostavne nabave , „Sanacija slivnika i safalta“, za koju sukladno članku 12. Zakona o javnoj nabavi („Narodne novine“ 120/16) nije obvezan provesti jedan od postupaka propisanih Zakonom o javnoj nabavi, s obzirom na to da je procijenjena vrijednost predmeta nabave manja od 26.540,00 eura bez PDV-a. Stoga se nabava provodi sukladno Odluci o provedbi postupaka jednostavne nabave.

**PODACI O NARUČITELJU**

Naručitelj: Zatvorska bolnica u Zagrebu( u daljnjem tekstu Naručitelj)

Adresa: Svetošimunska 107, 10000 Zagreb

OIB: 13812320938

TEL: 01 23 83 804

Podaci o osobi /službi Naručitelja zaduženoj za kontakt s gospodarskim subjektima

 Ime i prezime: Sanja Bilokapić

 Adresa elektroničke pošte: sanja.bilokapic@zbo.pravosudje.hr

Opis predmeta nabave: Sanacija vrelovoda

Procijenjena vrijednost nabave: 25.000,00 EUR bez PDV-a

Mjesto izvođenja radova: Zatvorska bolnica u Zagrebu, Svetošimunska 107, Zagreb.

Rok izvođenja radova:

Očekivani početak radova: ožujak 2023.

Očekivani završetak radova: lipanj 2023.

Tehnička specifikacija predmeta nabave, vrsta, kvaliteta, opseg ili količina predmeta nabave :

Navedeno u Troškovniku ( Prilog 2)

Rok, način i uvjeti plaćanja: 30 dana od dana primitka pravovremeno ispostavljenih računa, virmanski. Račun se ispostavlja na adresu naručitelja, s naznakom: Račun za predmet nabave : „Sanacija vrelovoda“

Račun se ispostavlja isključivo za usluge i robu iz troškovnika ovog predmeta nabave, uz naznaku broja i datuma sklopljenog ugovora. Sve ostale robe izvan liste troškovnika ne smiju se obračunavati na računu koji se poziva na ugovor.

Cijena ponude: Cijena ponude je fiksna i nepromjenjiva za cijelo vrijeme trajanja ugovora. Ponuditelji su dužni ponuditi, tj. upisati jedinične cijene i ukupne cijene za svaku stavku troškovnika, na način kako je to određeno u troškovniku, te cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu.

U cijenu bez PDV-a uračunavaju se svi troškovi i popusti ponuditelja. Cijenu je potrebno prikazati na način da se iskaže redom: cijena predmeta ponude bez PDV-a, iznos PDV-a, cijena predmeta ponude s PDV-om. Sve stavke troškovnika moraju biti ispunjene.

S ponuditeljem koji ponudi najnižu sveukupnu cijenu za svaki predmet nabave sklopit će se ugovor s rokom važenja do završetka radova uz uvjet nepromjenjivosti cijena.

Kriterij za odabir ponude: najniža cijena.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije (čl. 302. st.3 ZJN).

Uz ponudu ste obvezni dostaviti dokumente kojima dokazujete da ne postoje slijedeći razlozi za isključenje:

1. a) Za gospodarski subjekt kojim ima poslovni nastan u Republici Hrvatskoj Izjavu o nekažnjavanju ( čl. 265. st.1. ZJN i čl. 20. st. 10. Pravilnika o dokumentaciji o nabavi te ponudi

u postupcima javne nabave N.N.65/17), potpisana i ovjerena od strane osobe po zakonu ovlaštene za zastupanje gospodarskog subjekta, i to za sebe osobno, te za gospodarski subjekt koji ima poslovni nastan u Republici Hrvatskoj i za osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, kojom se dokazuje da nisu pravomoćnom presudom osuđeni za kaznena djela taksativno navedena u čl. 215. stavak 1. točka 1. Zakona o javnoj nabavi (N.N.120/16).

b) Za gospodarski subjekt koji nema poslovni nastan u Republici Hrvatskoj Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. ZJN.

2. Potvrdu Porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. Zakona o javnoj nabavi, odnosno da gospodarski subjekt nije ispunio obveze plaćanja dospjelih poreznih obveza i obveza za mirovinski i zdravstveno osiguranje u Republici Hrvatskoj (ako gospodarski subjekt ima poslovni nastan u Republici Hrvatskoj), ili u Republici Hrvatskoj ili u državi poslovnog nastana gospodarskog subjekta (ako gospodarski subjekt nema poslovni nastan u Republici Hrvatskoj) koja ne smije biti starija od 30 dana računajući od dana slanja poziva za dostavu ponuda.

3. Kao uvjete sposobnosti za obavljanje profesionalne djelatnosti dužni ste priložiti slijedeće dokaze sposobnosti:

upis u sudski, obrtni, strukovni ili drugi odgovarajući registar u državi članici poslovnog nastana. Upis u odgovarajući registar dokazuje se odgovarajućim izvodom.

Dokumenti iz točke 2. i 3. mogu se dostaviti u neovjerenoj preslici, a nakon odabira najpovoljnijeg ponuditelja naručitelj može zatražiti originale navedenih dokumenata i oborivo se smatra da su dokazi ažurirani ako nisu stariji od dana u kojem istječe rok za dostavu ponuda, a sukladno članku 20. st. 9. Pravilnika o dokumentaciji o nabavi te ponudi u postupcima javne nabave (N.N. 65/17).

Navedena dokumentacija za dokazivanje nepostojanja razloga za isključenje, te za dokazivanje uvjeta sposobnosti za obavljanje profesionalne djelatnosti se može dostaviti kao neovjerena preslika. U slučaju postojanja sumnje u istinitost podataka navedenih u dokumentima koje su ponuditelji dostavili sukladno

s ovim odjeljkom dokumentacije, javni naručitelj može radi provjere istinitosti podataka od ponuditelja zatražiti da u roku od pet (5) dana dostave izvornike ili ovjerene preslike tih dokumenata.

4. Izjava ponuditelja o prihvaćanju uvjeta navedenih u dokumentaciji postupka jednostavne nabave u ovom predmetu nabave ovjerena i potpisana od strane osobe ovlaštene za zastupanje gospodarskog subjekta ili osobe ovlaštene po zaposlenju.

Sastavni dijelovi ponude:

• Prilog 1 – Ponudbeni list,

• Prilog 2 – Troškovnik,

• Prilog 3 – Izjava o nekažnjavanju

• Prilog 4 – Izjava ponuditelja

Način izrade ponude

Ponuda se izrađuje na hrvatskom jeziku i latiničnom pismu. Ponuda se izrađuje na način da

čini/predstavlja nerazdvojivu cjelinu, te se uvezuje tako da se onemogući naknadno vađenje ili umetanje listova.

Stranice ponude označavaju se brojem na način da je vidljiv redni broj stranice i ukupan broj stranica ponude.

Ponuda mora biti izrađena i dostavlja se u papirnatom obliku, otisnuta ili pisana neizbrisivom tintom.

Rok i način dostave ponude

**Ponuda se šalje elektroničkim putem na e-mail adresu:**  **sanja.bilokapic@zbo.pravosudje.hr**

Rok za dostavu ponude je najkasnije do 27. 03. 2023. godine do 12 sati.

Ponude se neće javno otvarati.

Kriterij za odabir ponude:

Naručitelj će odabrati jednu najpovoljniju ponudu za predmet nabave.

Kriterij odabira je najniža cijena.

Ostalo:

Dostavom ponude Ponuditelj prihvaća sve uvjete propisane ovom DON.

Alternativne ponude nisu dopuštene.

Eventualni zahtjevi za objašnjenjima i/ili izmjenama ove DON mogu se dostaviti naručitelju na

E-mail adresu: sanja.bilokapic@zbo.pravosudje.hr s naznakom „ZAHTJEV ZA POJAŠNJENJEM“

Na postupak provedbe nabave kao i na odabir najpovoljnijeg ponuditelja žalba nije dopuštena. Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

 **UPRAVITELJICA**

 **Blanka Šuljak**

 **Dostaviti:**

1. pismohrana

webmaster@pravosudje.hr

 Prilog I

**PONUDBENI LIST**

|  |
| --- |
| NARUČITELJ: Zatvorska bolnica u Zagrebu, Svetošimunska 107 , 10000 Zagreb |
| PREDMET NABAVE:  |

Broj ponude: Datum ponude: \_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Naziv i sjedište i adresa Ponuditelja: |  |
| OIB Ponuditelja: |  |
| Broj računa- IBAN |  |
| Adresa za dostavu pošte:Adresa E- pošte: |  |
| Telefon: |  |
| Telefax: |  |
| Ponuditelj je u sustavu PDV-a | DA NE (ZAOKRUŽITI) |
| Kontakt osoba Ponuditelja (ime i prezime i funkcija) |  |
| Cijena ponude bez PDV-a |  |
| Iznos poreza na dodanu vrijednost |  |
| Cijena ponude s PDV-om |  |
| Rok valjanosti ponude ( upisati broj dana- minimalno 120 dana) |  |

NAPOMENA: Ako Ponuditelj nije u sustavu PDV-a ili je predmet nabave oslobođen poreza na dodanu vrijednost, na mjesto predviđeno za upis cijene Ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene bez poreza na dodanu vrijednost, a mjesto predviđeno za upis poreza na dodanu vrijednost ostavlja se prazno.

 ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

((ime i prezime, funkcija ovl.osobe)

 Potpis ovlaštene osobe:

 MP: